31.5.2023
DA
Den Europæiske Unions Tidende
L 141/41
BILAG
DET FÆLLES UDVALG FOR PARTERNE I AFTALEN OM CIVIL LUFTFARTSSIKKERHED MELLEM DEN EUROPÆISKE UNION OG JAPAN Forretningsorden
Punkt 1 Definitioner I denne forretningsorden i henhold til artikel 11, stk.
3, i aftalen om civil luftfartssikkerhed mellem Den Europæiske Union og Japan forstås ved: — »part«: Den Europæiske Union eller Japan — »begge parter«: Den Europæiske Union og Japan.
Punkt 2 Formandskab og sammensætning 1.
Formandskabet for det fælles udvalg varetages i fællesskab af en repræsentant for Den Europæiske Union og en repræsentant for Japan (»formænd«). 2.
I det fælles udvalg repræsenteres Den Europæiske Union af Europa-Kommissionen, der bistås af Den Europæiske Unions Luftfartssikkerhedsagentur og ledsages af luftfartsmyndighederne i EU-medlemsstaterne. 3.
Japan repræsenteres i det fælles udvalg af udenrigsministeriet og/eller Japans repræsentation i Den Europæiske Union og ledsaget af ministeriet for land, infrastruktur, transport og turisme.
Punkt 3 Møder 1.
Det fælles udvalg mødes med jævne mellemrum på anmodning af en af parterne.
2.
Mødestedet veksler så vidt muligt mellem Bruxelles og Tokyo.
Alternativt kan der afholdes drøftelser via videokonference.
Afgørelser og henstillinger, der vedtages på videokonference, har samme værdi som afgørelser og henstillinger, der vedtages på fysiske møder.
Når mødedato og -sted er aftalt mellem parterne, indkaldes der til møder af Europa-Kommissionen på Den Europæiske Unions vegne og af udenrigsministeriet på Japans vegne. 3.
Det fælles udvalgs møder er ikke åbne for offentlig deltagelse, medmindre formændene træffer anden aftale.
En pressemeddelelse kan udsendes efter fælles overenskomst mellem formændene, når møderne er afsluttet. 4.
Møder afholdes og dokumenter affattes på engelsk.
Omkostninger til tolkning og oversættelse til et andet sprog afholdes af den part, der anmoder herom.
Punkt 4 Delegationer 1.
Inden hvert møde underretter parterne hinanden om den planlagte sammensætning af deres respektive delegationer og udpeger deres respektive formænd. 2.
Formændene kan på ad hoc-basis beslutte at indbyde eksterne parter til at deltage i møder i det fælles udvalg for at give oplysninger om bestemte emner eller som observatører.